**Ministru kabineta noteikumu projekta „Noteikumi par īpaši aizsargājamo biotopu un īpaši aizsargājamo sugu dzīvotņu atjaunošanu mežā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sugu un biotopu aizsardzības likuma 4.panta 18.punkts |
| 2. | Pašreizējā situācija un problēmas | Ar 2012.gada 29.novembra likumu „Grozījumi Sugu un biotopu aizsardzības likumā”, kas stājies spēkā 2013.gada 1.janvārī, Sugu un biotopu aizsardzības likuma 4.pants ir papildināts ar 18.punktu. Tajā Ministru kabinetam dots deleģējums noteikt kritērijus īpaši aizsargājamo biotopu un īpaši aizsargājamo sugu dzīvotņu atjaunošanai mežā un atjaunošanas atļaujas izsniegšanas kārtību. Tāpat likuma „Grozījumi Sugu un biotopu aizsardzības likumā” 7.pantā paredzēts, ka pārejas noteikumi papildināmi ar 10.punktu, Ministru kabinetam uzdodot līdz 2013.gada 30.jūnijam izdod šā likuma 4.panta 18.punktā minētos noteikumus.Līdz 2012.gada 31.decembrim meža pārveidošanu par citu zemes lietošanas veidu, tostarp īpaši aizsargājamo biotopu atjaunošanai mežā, regulēja Ministru kabineta 2004.gada 28.septembra noteikumi Nr.806 "[Meža zemes transformācijas noteikumi](http://www.likumi.lv/doc.php?id=94494)", kas izdoti saskaņā ar Meža likuma 42.panta otro daļu, Gaujas nacionālā parka likuma 4.panta 4.punktu un Aizsargjoslu likuma 36.panta ceturtās daļas 2.punktu.Ar 2011.gada 13.oktobra likumu "Grozījumi Meža likumā" ("Latvijas Vēstnesis", 2011., 173.nr.), kas stājās spēkā 2012.gada 1.janvārī, 25.pantā ir precizēta Meža likuma XI nodaļa „Atmežošana”. Ar likumu "Grozījumi Meža likumā" termins „meža zemes transformācija” ir aizstāts ar terminu „atmežošana”. Meža likuma 1.panta 3.punkts nosaka, ka atmežošana ir personas darbības izraisīta meža pārveidošana citā zemes lietošanas veidā.Likums "Grozījumi Meža likumā" vairs neparedz meža zemes transformācijas atļaujas izsniegšanu, jo to šobrīd regulē Ministru kabineta 2004.gada 28.septembra noteikumi Nr.806 "[Meža zemes transformācijas noteikumi](http://www.likumi.lv/doc.php?id=94494)".Citi nosacījumi īpaši aizsargājamo biotopu un īpaši aizsargājamo sugu dzīvotņu atjaunošanai mežā līdz šim nav noteikti. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un Būtība | Noteikumu projekta mērķis ir noteikt kritērijus īpaši aizsargājamo biotopu un īpaši aizsargājamo sugu dzīvotņu atjaunošanai mežā un atjaunošanas atļaujas izsniegšanas kārtību.Noteikumu projekts nosaka, ka īpaši aizsargājamo biotopu un īpaši aizsargājamo sugu dzīvotņu atjaunošana mežā ir meža īpašnieka, tiesiskā valdītāja vai to pilnvarotas personas (turpmāk – persona) plānveida darbība, ar ko mežā ir atjaunots īpaši aizsargājamais biotops vai īpaši aizsargājama sugu dzīvotne vai radīti priekšnoteikumi to atjaunošanās procesam (turpmāk – plānotā darbība). Plānotā darbība un tās sekas nedrīkst radīt ietekmi uz citiem īpašumiem, ja plānotā darbība nav saskaņota ar to īpašniekiem vai tiesiskajiem valdītājiem.Noteikumu projekts nosaka, ka plānotā darbība ir atļauta, ievērojot normatīvajos aktos par dabas aizsardzību noteiktos ierobežojumus un meža apsaimniekošanu un izmantošanu un ugunsdrošību un ugunsdzēsību regulējošo normatīvo aktu prasības, ja tā nav pretrunā ar vietējā līmeņa teritorijas attīstības plānošanas dokumentiem. Ja īpaši aizsargājamo biotopu vai īpaši aizsargājamo sugu dzīvotņu atjaunošanai ir nepieciešama reljefa vai virszemes ūdens līmeņa maiņa, plānotā darbība veicama saskaņā ar būvniecību un meliorāciju regulējošiem normatīviem aktiem.Dabas aizsardzības jomā ierobežojumi īpaši aizsargājamo biotopu un īpaši aizsargājamo sugu dzīvotņu atjaunošanai var izrietēt no īpaši aizsargājamo dabas teritoriju, sugu un biotopu un vides un dabas resursu aizsargjoslu aizsardzību un izmantošanu regulējošiem normatīvajiem aktiem. Valsts meža dienests izvērtēs meža inventarizācijas, platības skices, kā arī plānoto darbu atbilstību meža apsaimniekošanas un izmantošanu un ugunsdrošību un ugunsdzēsību regulējošos normatīvos aktos noteiktajām prasībām, t.i., Meža likumam un Ugunsdrošības un ugunsdzēsības likumam un uz to pamata izdotiem Ministru kabineta noteikumiem.Noteikumu projekts nosaka, kuriem kritērijiem ir jāatbilst meža platībai, lai tajā veiktu plānoto darbību, ar kuru platība tiks atmežota, vai meža kontrolētu dedzināšanu. Noteikumu projekts precizē, kurus īpaši aizsargājamo biotopus mežā var atjaunot, veicot atmežošanu.Īpaši aizsargājamo meža biotopu atjaunošanu noteikumu projekts neparedz ierobežot. Meža kontrolēta dedzināšana ir vienīgā darbība, kurai nepieciešama kompetentās institūcijas atļauja, lai mežā atjaunotu īpaši aizsargājamo biotopu vai īpaši aizsargājamo sugu dzīvotni. Meža kontrolēta dedzināšana nav atļauta pilsētu un ciemu teritorijās.Ierobežojumi ir noteikti to īpaši aizsargājamo biotopu atjaunošanai, kuru zemes lietošanas veids nav mežs. Noteikumu projektā nav iekļauti īpaši aizsargājamo biotopu veidi, kuru atjaunošana būtiski ietekmētu ekosistēmas pārmaiņas un prasītu nesamērīgus finanšu un citus resursus (piemēram, jūras biotopu vai alu un iežu atsegumu biotopu atjaunošanu mežā).Noteikumu projektā iekļautais īpaši aizsargājamo biotopu saraksts ir saskaņots ar VARAM virzīto MK noteikumu projektu "Grozījumi Ministru kabineta 2000.gada 5.decembra noteikumos Nr.421 "Noteikumi par īpaši aizsargājamo biotopu veidu sarakstu"" (TA-2942).Plānotām darbībām, ar kurām teritorija tiks atmežota vai veikta meža kontrolēta dedzināšana, noteikumu projekts paredz, ka nepieciešama kompetentās iestādes izsniegta atļauja (turpmāk – atļauja). Kompetentā iestāde atbilstoši to kompetencei ir Dabas aizsardzības pārvalde un Valsts meža dienests.Noteikumu projekts paredz, ka kompetentā iestāde atļauju izsniedz, pamatojoties uz attiecīgajā sugu vai biotopu grupā sertificēta sugu un biotopu aizsardzības jomas eksperta atzinumu, kas sagatavots atbilstoši normatīvajos aktos noteiktajam sugu un biotopu aizsardzības jomas ekspertu atzinuma saturam. Eksperts atzinumā ietver izvērtējumu par aizsargājamā biotopa veida vai aizsargājamās dzīvotnes atjaunošanas pamatotību (tai skaitā zinātnisko pētījumu vai vides monitoringa datus), tās atjaunošanās iespējamību, platību un izvietojumu. Eksperta atzinums ieteicams arī citu plānoto darbību veikšanai.Noteikumu projekts nosaka, kuri dokumenti un kāda informācija darbības ierosinātājam ir jāiesniedz kompetentajā iestādē, lai saņemtu šo atļauju. Noteikumi paredz arī kārtību, kādā Dabas aizsardzības pārvalde saskaņo plānoto darbību ar Valsts meža dienestu un vietējo pašvaldību. Noteikumu projekts paredz, ka atļaujas derīguma termiņš plānotajai darbībai, ar kuru teritorija tiks atmežota, ir trīs gadi, bet meža kontrolētai dedzināšanai – līdz vienam gadam (kalendārā gada beigām). Atļaujas derīguma termiņi ir noteikti, lai kompetentās institūcijas varētu uzraudzīt darbu izpildi un lai tie notiktu pēc iespējas ātrāk. Trīs gadu derīguma termiņš bija noteikts arī meža zemes transformācijas atļaujām, kas tika izdotas līdz 2012.gada 31.decembrim. Šāds atļaujas derīguma termiņš ir noteikts arī citos gadījumos, kad veicama atmežošana, piemēram, lauksaimniecības zemju ierīkošanai mežā. Noteikumu projekts vienlaikus paredz, ka persona var iesniegt pamatotu pieprasījumu šī termiņa pagarināšanai. Noteikumu projekts arī nosaka, kad darbības ierosinātājs var uzsākt īpaši aizsargājamo biotopu atjaunošanas darbus.Tāpat noteikumu projekts paredz, ka personai kompetentajā iestādē ir jāiesniedz pārskats par atļautās darbības veikšanu. |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija, Dabas aizsardzības pārvalde, Valsts meža dienests, Valsts zemes dienests un Latvijas Pašvaldību savienība, AS „Latvijas valsts meži”, LMI „Silava”, Latvijas meža īpašnieku biedrība, Latvijas Dabas fonds, Latvijas Ornitoloģijas biedrība, Pasaules dabas fonds un Vides konsultatīvā padome. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Noteikumu projektā paredzētais regulējums attiecināms uz meža īpašniekiem un tiesiskajiem valdītājiem. Pēc Valsts meža dienesta datiem, valstī ir 150 000–160 000 meža īpašnieku un tiesisko valdītāju.Tikai neliela daļa meža īpašnieku vai tiesisko valdītāju varētu izrādīt vēlmi atjaunot īpaši aizsargājamo biotopu mežā, kuras rezultātā platība būtu atmežojama. Pēc Dabas aizsardzības pārvaldes aplēsēm, gadā varētu tikt izsniegts ne vairāk kā 10 īpaši aizsargājamo biotopu atjaunošanas atļauju. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme |  Projekts šo jomu neskar. |
| 4. | Tiesiskā regulējuma nefinansiālā ietekme | Noteikumu projekts paredz pozitīvu ietekmi uz bioloģisko daudzveidību. Saskaņā ar šajā noteikumu projektā noteikto kārtību varēs atjaunot īpaši aizsargājamos biotopus. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013** | Turpmākie trīs gadi (tūkst. latu) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: |  |  |  |  |  |
| 2.1. valsts pamatbudžets | 0 | 0 | 3,127 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: |  |  |  |  |  |
| 3.1. valsts pamatbudžets | 0 | 0 | 3,127 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets | X |  | 3,127 | 0 | 0 |
| 5.2. speciālais budžets | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Dabas aizsardzības pārvaldes paredzamo izmaksu kopējā summa gadā ir Ls 3127,21, kuru veido:  - atlīdzība speciālistam, kas izsniegs atļaujas (pieteikumu izskatīšana, eksperta atzinuma izvērtēšana, citu institūciju atzinumu pieprasīšana un izvērtēšana, lēmuma un atļaujas sagatavošana, platību apsekošana dabā utt.) – 20% no atlīdzības Ls 744,54/mēnesī, kas veido Ls 148,91/mēnesī, Ls 1786,92/gadā (KK kods 1000);  - degviela platības apsekošanai dabā (pirms atļaujas izsniegšanas un pēc atmežošanas) – Ls 528,00/gadā (KK kods 2000):vienas atmežotās platības atrašanās vidējais attālums (turp/atpakaļ): 330 kmvidējais degvielas patēriņš: 8 l/100 kmdegvielas izmaksas: 1 Ls/l330 km x 8 x 1 / 100 = Ls 26,40 10 apsekojumi/gadā pirms atļaujas izsniegšanas x Ls 26,40 = Ls 264,00/gadā 10 atmežotās platības apsekojumi/gadā x Ls 26,40 = Ls 264,00/gadā kopā 20 apsekojumi/gadā = Ls 528,00/gadā;* autotransporta uzturēšanas izdevumi – Ls 528,00/gadā (KK kods 2000);
* administratīvie izdevumi 10% no kopējās summas Ls 2842,92 – Ls 284,29 (KK kods 2000).
 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Dabas aizsardzības pārvalde līdz šim nav bijusi atbildīgā institūcija par īpaši aizsargājamo biotopu atjaunošanu mežā (atmežošanu) atļauju izsniegšanu, tāpēc šī ir Dabas aizsardzības pārvaldei jauna funkcija, kuras īstenošanai nepieciešams papildu finansējums, kas radīs ietekmi uz Dabas aizsardzības pārvaldes budžetu. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Nepieciešamie saistītie tiesību aktu projekti | Ministru kabineta noteikumi "Grozījumi Ministru kabineta 2000.gada 5.decembra noteikumos Nr.421 "Noteikumi par īpaši aizsargājamo biotopu veidu sarakstu"" |
| Cita informācija | Noteikumu projekts ir virzāms vienlaikus vai pēc Ministru kabineta noteikumu "Grozījumi Ministru kabineta 2000.gada 5.decembra noteikumos Nr.421 "Noteikumi par īpaši aizsargājamo biotopu veidu sarakstu"" (TA-2942) pieņemšanas. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Informācija par noteikumu projekta izstrādes sākšanu un priekšlikumu iesniegšanu 2011.gada 2.decembrī tika elektroniski nosūtīta Vides aizsardzības un reģionālās attīstības ministrijai, Dabas aizsardzības pārvaldei, Valsts meža dienestam, Latvijas Pašvaldību savienībai, AS „Latvijas valsts meži”, LMI „Silava”, Latvijas Meža īpašnieku biedrībai, Latvijas Dabas fondam, Latvijas Ornitoloģijas biedrībai, Pasaules dabas fondam, Vides konsultatīvajai padomei un Latvijas Kūdras ražotāju asociācijai.Noteikumu projekts tika ievietots Zemkopības ministrijas tīmekļa vietnē.  |
| 2. | Sabiedrības līdzdalība projekta izstrādē  | Projekta izstrādes gaitā notikušas konsultācijas ar Latvijas Meža īpašnieku biedrību, Latvijas Dabas fondu, Latvijas Ornitoloģijas biedrību un Pasaules dabas fondu. Minētās organizācijas ir aktīvi Zemkopības ministrijas sadarbības partneri, tādēļ tās ir izvēlētas konsultācijām pie projekta izstrādes. |
| 3. | Sabiedrības līdzdalības rezultāti  | No aptaujātām nevalstiskajām organizācijām iebildumi par noteikumu projektu nav saņemti. No viena sugu un biotopu aizsardzības jomas eksperta par noteikumu projektu tika saņemti priekšlikumi noteikumu projektā papildināt atjaunojamos īpaši aizsargājamo biotopu veidus un precizēt normas par sagatavojamiem kartogrāfiskajiem materiāliem. Priekšlikumi ņemti vērā, precizējot noteikumu projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Dabas aizsardzības pārvalde, Valsts meža dienests un pašvaldības. |
| 2. | Projekta izpildes ietekme uz pārvaldes funkcijām  | Projekta izpilde tiks nodrošināta atbilstoši esošajām funkcijām. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav |

***Anotācijas V sadaļa – projekts šo jomu neskar.***

Zemkopības ministre L.Straujuma

2013.05.15. 15:25

L.Āboliņa

67027285, lasma.abolina@zm.gov.lv